|  |
| --- |
| APSTIPRINĀTS  Ar 2024.gada 6.marta  SIA “LIMBAŽU SILTUMS”  Iepirkuma komisijas  Lēmumu Nr.1  (Iepirkuma komisijas sēdes  protokols Nr.1, 2.§) |

Koksnes šķeldas piegāde

Nolikums

1. Pasūtītājs: „LIMBAŽU SILTUMS”, Jaunā iela 2A, Limbaži, Limbažu novads, LV-4001.
2. Pasūtījuma identifikācijas numurs: LS 2024/7
3. Iepirkuma priekšmets – **koksnes šķeldas piegāde no 01.05.2024. līdz 30.09.2024. (plānotā).**
4. Iepirkuma priekšmets sastāv no **vienas daļas**.
5. Iepirkuma CPV kods: 03413000-8 (kurināmā koksne).
6. Paredzamais plānotais apjoms kopā, piegādes adrese un laiks: katlu mājai Jaunatnes ielā 6, Limbažos un katlu mājai Mazā Noliktavu ielā 13, Limbažos: kopā plānots saražot ~4000 MWh (Pretendentiem jāņem vērā, ka kurināmā piegādes apjoms var mainīties (samazināties, var palielināties: kurināmam +/-50%)). Pretendentam jānodrošina stabila un nepārtraukta kurināmā piegāde. Piegādes pieņemšana uz vietas katlu mājā no plkst. 8.00 – 16.00. Brīvdienās un svētku dienās pēc savstarpējās vienošanās pie līguma.
7. Pasūtītājs nosaka, ka samaksa tiek veikta **par katru saražoto MWh pēc siltumenerģijas skaitītāja rādījumiem,** kuru piedāvājis Pretendents (EUR, bez PVN) par MWh. Pretendentam jāpiedāvā kopēja cena abām katlu mājām. Samaksu Pasūtītājs veic 15 (piecpadsmit) dienu laikā pēc akta parakstīšanas un rēķina saņemšanas.
8. Pretendentiem nolikums pieejams SIA “LIMBAŽU SILTUMS” mājās lapā [www.limbazusiltums.lv](http://www.limbazusiltums.lv).
9. Piedāvājumu iesniegšanas laiks līdz **2024.gada 26.martam, plkst. 13.00**, vieta: SIA „ LIMBAŽU SILTUMS”, Jaunā iela 2A, Limbažos, Limbažu novadā. Piedāvājums/i var tikt iesniegti personīgi (piedāvājumu atstājot SIA “LIMBAŽU SILTUMS” pastkastītē), vai pa pastu, vai ar drošu elektronisko parakstu parakstītu piedāvājumu nosūtot uz e-pasta adresi: [info@limbazusiltums.lv](mailto:info@limbazusiltums.lv). Kontaktpersona: ražošanas direktors Valters Mardoks, mob.tel. +371 29215974, Jautājumus Pretendenti var uzdot rakstiski - iepriekš norādītajai kontaktpersonai.

9. Piedāvājuma derīguma termiņš - 30 dienas no piedāvājuma iesniegšanas termiņa beigām.

10. Vērtēšanas metode – zemākā cena.

11. **Piedāvājuma nodrošinājums** (iemaksa SIA „LIMBAŽU SILTUMS” norēķinu kontā Nr.LV62UNLA0013000467757, AS „SEB banka” (ar norādi – piedāvājuma nodrošinājums Kurināmā iepirkumam LS 2024/7), kas jāieskaita līdz piedāvājuma iesniegšanas termiņam - 5000,00 EUR (pieci tūkstoši eiro).

Piedāvājuma nodrošinājums ir spēkā īsākajā no šādiem termiņiem - līdz iepirkuma līguma noslēgšanai.

Pasūtītājs ietur Pretendenta iemaksāto piedāvājuma nodrošinājuma summu, ja:

- Pretendents atsauc savu Piedāvājumu, kamēr ir spēkā Piedāvājuma nodrošinājums;

- Pretendents, kura Piedāvājums izraudzīts saskaņā ar Piedāvājuma izvēles kritēriju, Pasūtītājam noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto līguma izpildes nodrošinājumu;

- Pretendents, kura Piedāvājums izraudzīts saskaņā ar Piedāvājuma izvēles kritēriju, neparaksta iepirkuma līgumu.

Piedāvājuma nodrošinājuma Pretendentiem tiks atgriezts 7 (septiņu) darba dienu laikā pēc iepirkuma līguma noslēgšanas ar iepirkuma uzvarētāju.

Pielikumā :

1. Pieteikums.
2. Tehniskā specifikācija kurināmam (šķeldai).
3. Kurināmā iepirkšanas līguma projekts.

Pielikums Nr.1

PIETEIKUMS (1MWh šķeldas piegādei vasaras periodā). Piedāvājuma derīguma termiņš 30 dienas no 26.03.2024.

|  |  |  |  |  |  |
| --- | --- | --- | --- | --- | --- |
| Nr.p.k. | Piegādes vieta | Mērvienība | *MWh* cena Euro | *Plānotais apjoms MWh* | *Cena kopā Euro* |
| 1. | katlu māja Mazā Noliktavu ielā 13 un Jaunatnes ielā 6 | 1 *MWh* |  | 4000 |  |

Ar šī pieteikuma iesniegšanu:

* Apstiprinām, ka esam pilnībā iepazinušies ar iepirkuma procedūras dokumentiem un šajā piedāvājuma cenā pilnībā iekļāvuši visas šai sakarībā paredzētās izmaksas, un mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā;

Apliecinām, ka:

* Pretendentam piedāvājuma iesniegšanas brīdī nepastāv likumā „Par interešu konflikta novēršanu valsts amatpersonu darbībā” 10.panta 4., 6. un 7.daļā minētie komercdarbības ierobežojumi;
* Pretendentam piedāvājuma iesniegšanas brīdī nepastāv *Sabiedrisko pakalpojumu sniedzēju iepirkumu likuma* 48. pantā noteiktie kandidātu un pretendentu izslēgšanas nosacījumi

Uzņēmējs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta nosaukums

pretendenta adrese, tālruņa (faksa) numuri

vienotais reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pretendenta bankas rekvizīti

vadītāja vai pilnvarotās personas amats, vārds un uzvārds, mob.tel.

Z.v.

Pielikums Nr.2

**Tehniskais piedāvājums**

**Šķeldai jābūt sagatavotai no malkas koksnes vai nomaļiem, pieļaujamais zaru šķeldas piejaukums ne vairāk kā 30%, nav pieļaujams zaļās masas piejaukums (skujas, lapas).**

Sastāvs:

* Miza - līdz 10%
* Trupe - līdz 1%
* Skaidas - līdz 5%

Koksnes šķeldas izmēri

|  |  |  |
| --- | --- | --- |
|  | 90% | 10% |
| BIEZUMS (mm) | 5 - 15 | 15 - 20 |
| PLATUMS (mm) | 5 - 40 | 40 -50 |
| GARUMS (mm) | 10 - 60 | 50 -100 |

* mitruma pakāpe nepārsniedz 55%
* svaigi šķeldota,
* nav salijusi,
* bez puvuma pazīmēm

Bez šādiem piejaukumiem:

* Metāla, plastmasas un gumijas priekšmeti
* Akmeņi
* Zeme
* Citi svešķermeņi
* Smiltis

Pielikums Nr.3

PROJEKTS

KURINĀMĀ IEPIRKŠANAS LĪGUMS Nr.

Limbažos 2024.gada

**SIA “LIMBAŽU SILTUMS”**, reģ.Nr.LV40003006715, juridiskā adrese Jaunā iela 2A, Limbaži, Limbažu novads, LV-4001, valdes loceklis Aināra Grīviņa personā, kuri rīkojas saskaņā Sabiedrības statūtiem, turpmāk tekstā - Pircējs, no vienas puses, un

------------------------, Vienotais reģ.Nr.-------------------, juridiskā adrese -------------------------, ------------------------------ personā, kurš darbojas uz Statūtu pamata, turpmāk tekstā - Piegādātājs, no otras puses, turpmāk tekstā Līdzēji, noslēdz savā starpā līgumu (turpmāk tekstā Līgums):

1. Līguma priekšmets

* 1. Piegādātājs piegādā Pircējam kurināmo (šķeldu), **katlu mājām Mazā Noliktavu ielā 13 un katlu mājā Jaunatnes ielā 6, Limbažos, Limbažu novadā**.

1.2. Piegādātājs apņemas piegādāt kurināmo atbilstoši Līguma Pielikuma Nr.1 prasībām.

1.3. Piegādātājs piegādā kurināmo tādā apjomā, lai nodrošinātu Līgumā norādīto katlu māju nepārtrauktu darbību nepieciešamās slodzes režīmā;

1.4. Piegādātājam jānodrošina stabila un nepārtraukta kurināmā piegāde. Piegādes pieņemšana uz vietas katlu mājā no plkst. 8:00 – 16:00. Brīvdienās un svētku dienās pēc savstarpējās vienošanās pie Līguma.

2. Apmaksas kārtība

2.1. Pircējs maksā Piegādātājam par Līgumā norādītajās piegādes vietās katlu mājā Mazā Noliktavu ielā 13, Limbažos un katlu mājā Jaunatnes ielā 6, Limbažos, saražotās siltumenerģijas MWh – ----------- EUR (----------------- *euro*, ------- *centi*), cena bez PVN. Cenā ir ietvertas kurināmā iekraušanas, izkraušanas un transporta izmaksas, kā arī Pircēja vizuālās pārbaudes un kontroles izdevumi, kuri saistīti ar kurināmo kvalitātes pārbaudi pie kravas saņemšanas.

2.2. Saražotās siltumenerģijas daudzumu MWh aprēķina pēc skaitītāja rādījumu nolasījumu starpības mēneša pēdējā datumā un fiksē aktā, norādot arī piegādātā un patērētā kurināmā daudzumus.

2.3. Pēc akta abpusējas parakstīšanas Piegādātājs 15 (piecpadsmit) dienu laikā sagatavo un iesniedz rēķinu Pircējam.

2.5. Pircējs 15 (piecpadsmit) dienu laikā pēc rēķina saņemšanas norēķinās ar Piegādātāju.

3. Līguma termiņš

3.1. Līgums stājas spēkā 2024.gada 1.maijā un tiek noslēgts līdz 2024.gada 30.septembrim. (plānotais).

3.1.2. Pēc pušu vienošanās līguma termiņu var pagarināt.

4. Piegādātāja tiesības un pienākumi

4.1. Piegādātājs apņemas nepārtraukti piegādāt kurināmo atbilstoši Līguma Pielikuma Nr.1 prasībām un Līguma noteikumiem, tai skaitā brīvdienās un svētku dienās.

4.2. Ievērot kurināmā piegādes laiku darba dienās no plkst. 8.00-16.00, brīvdienās un svētku dienās piegādes laiks tiek noteikts pušu pārstāvjiem iepriekš vienojoties pa e-pastu vai telefoniski, bet ne vēlāk kā divas dienas pirms brīvdienām un svētku dienām.

4.3. Informēt Pircēju iepriekšējā dienā līdz plkst. 16.30 par precīzu kurināmā piegādes laiku nākošai dienai. Informācijas nodošana notiek telefoniski starp šā Līguma 10.2.punktā norādītajām kontaktpersonām.

4.4. Nodrošināt Pircējam kurināmā pārbaudi kravā.

4.5. Nodrošināt kurināmā apjoma piegādi tādā apjomā, kādu ir noteicis Pircējs iepriekšējā dienā. Informācijas nodošana notiek telefoniski starp šā Līguma 10.2.punktā norādītajām kontaktpersonām un turpat norādītajiem tālruņa numuriem.

4.6. Izkraut kurināmo Pircēja norādītajā vietā.

4.7. Apmaksāt Pircējam pamatotos papildus izdevumus, kuri radušies ar to, ka kurināmais darba dienas laikā ir ticis piegādāts neiekļaujoties Līgumā noteiktajā piegādes laikā.

4.8. Apmaksāt Pircējam radušos tiešos zaudējumus, kuri radušies no nekvalitatīvi piegādātā kurināmā, t.i., ja kurināmajā ir svešķermeņi, kā rezultātā ir bojātas katlu tehnoloģiskās iekārtas.

5. Pircēja tiesības un pienākumi

5.1. Nodrošina Piegādātāja piekļūšanu katlu māju izkraušanas punktos.

5.2. Pircējam ir tiesības izvirzīt pretenzijas Piegādātājam, ja pilnīgi vai daļēji netiek pildīts kāds no šī Līguma nosacījumiem.

5.3. Pircējam ir pienākums veikt norēķinus šī Līguma noteiktajā kārtībā, termiņā un apmērā.

6. Līdzēju atbildība

6.1. Līdzēji ir atbildīgi par šajā Līgumā noteikto saistību nepildīšanu vai nepienācīgu pildīšanu un Latvijas Republikā spēkā esošo normatīvo aktu ievērošanu. Līdzēju saistības pret otru Līdzēju vai trešajām personām ietver atbildību par zaudējumiem, kas nodarīti otram Līdzējam vai trešajām personām saskaņā ar Latvijas Republikā spēkā esošajiem normatīvajiem aktiem.

6.2. Piegādātājs ir atbildīgs par Pircējam nodarītajiem zaudējumiem, kas radušies Piegādātāja vainas dēļ.

6.3. Ja Piegādātājs neveic Līgumā noteiktos pienākumus, Pircējam ir tiesības neveikt Līgumā noteikto apmaksu.

6.4. Līguma 2.5.punktā noteiktā samaksas termiņa nokavējuma gadījumā Pircējs maksā Piegādātājam līgumsodu 0,05% apmērā no nokavētā maksājuma summas par katru nokavēto dienu, bet ne vairāk kā 10% no Līguma kopējās summas.

6.5. Ja Piegādātājs nepilda kādu Līguma noteikumu, Pircējam ir tiesības par katru konstatēto Līguma neizpildes vai nepienācīgas izpildes gadījumu ieturēt līgumsodu 300,00 EUR (trīs simti euro) apmērā.

6.6. Ja Piegādātājs atsakās no Līguma pilnīgas vai daļējas izpildes Pircējam ir tiesības ieturēt soda naudu 10000 (desmit tūkstoši euro) apmērā.

6.7. Pircējam ir tiesības vienreizējo līgumsodu, soda naudu, radušos zaudējumus ieturēt no Piegādātājam nesamaksātās maksas par MWh. Pie Līguma izbeigšanas visas nenomaksātās soda sankcijas, zaudējumi un Līgumā noteiktie maksājumi Piegādātājam ir jāsamaksā 10 (desmit) dienu laikā.

6.8. Līdzēji atsakās no Līguma 6.5. un 6.6.punktā minētajām sankcijām gadījumā, ja Līdzēji savstarpēji vienojas vai otrs Līdzējs pierāda, ka kavēšanās iemesls ir trešā puse vai nepārvarama vara, un tās iemeslu minētais Līdzējs nav varējis novērst.

6.9. Ja konstatēta neatbilstoša kurināmā piegāde, Pircējs pieņemot kravu sastāda aktu, dienas laikā paziņo Piegādātājam un pamatojoties uz šo aktu nosūta Piegādātājam atpakaļ nekvalitatīvo kurināmo.

6.10. Ja piegādātajā kurināmajā esošo svešķermeņu (metāla izstrādājumu, akmeņu u.tml.) dēļ tiek bojātas katlu mājas tehnoloģiskās iekārtas, tiek sastādīts akts, pieaicinot Piegādātājam pārstāvi un Piegādātājs atlīdzina Pircējam visus tiešos izdevumus, kas saistīti ar bojājumu novēršanu.

6.11. Ja Līgums tiek lauzts, vainīgā puse sedz visus izdevumus, kas radušies otrai pusei šīs darbības rezultātā.

7. Līguma apturēšana, izbeigšana, izpilde

7.1. Pircējs var vienpusēji pārtraukt Līguma izpildi, rakstiski brīdinot Piegādātāju, ja Piegādātājs nepilda saistības, kas saistītas ar noslēgtā Līguma izpildi.

7.2. Piegādātājs var pārtraukt vienpusēji Līguma izpildi, ja Pircējs kavē apmaksu vairāk kā par 40 (četrdesmit) darba dienām. Šādā gadījumā par vienpusēju Līguma laušanu Piegādātājs rakstiska brīdina Pircēju 15 (piecpadsmit) darba dienas iepriekš. Pie Līguma izbeigšanas visas nenomaksātās soda sankcijas un Līgumā noteiktie maksājumi jāsamaksā 10 (desmit) darba dienu laikā.

7.3. Līgums tiek uzskatīts par izpildītu, kad Līdzēji ir pilnā mērā izpildījuši šī Līguma saistības.

8. Strīdu izšķiršanas kārtība

8.1. Strīdus, kas Līdzējiem rodas saistībā ar šī Līguma izpildi, Līdzēji risina pārrunu ceļa. Gadījumā, ja Līdzēji nevar vienoties, strīdus jautājums tiek nodots izskatīšanai tiesā atbilstoši LR spēkā esošajiem normatīvajiem aktiem.

9. Nepārvarama vara

9.1. Līdzēji nav atbildīgi, iestājoties nepārvaramas varas apstākļiem, par tādiem apstākļiem kā ugunsgrēks, dabas stihijas, karš, jebkura rakstura karadarbības, nelabvēlīgi valsts pārvaldes iestāžu akti, kā arī jebkuri ārkārtēja rakstura apstākļi, kurus Līdzēji nevarēja iepriekš ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts par termiņu, kurā pastāvēs kāds no nepārvaramas varas apstākļiem.

9.2. Līdzējam, kura saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmis par nepārvaramas varas apstākļiem) otram Līdzējam, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.

9.3. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Līdzēji saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Līdzējiem ir tiesības vienpusēji izbeigt šī līguma darbību, veicot norēķinu par faktiski piegādāto kurināmo.

10. Citi noteikumi

10.1. Lai sekmīgi vadītu šī Līguma izpildi, Pircējs un Piegādātājs nozīmē kontaktpersonas, kurām ir tiesības darboties Līdzēju vārdā saistībā ar šo Līgumu. Līdzējiem ir tiesības nomainīt kontaktpersonas, savlaicīgi par to brīdinot otru Līgumslēdzēja pusi.

10.2. Līdzēju kontaktpersonas:

|  |  |
| --- | --- |
| Pircēja **pārstāvis** | Piegādātāja **pārstāvis** |
| **Valters Mardoks** |  |
| Ražošanas direktors |  |
| 29215974 |  |
| valters.mardoks@limbazusiltums.lv |  |
| Jaunā iela 2A, Limbaži, Limbažu novads, LV-4001 |  |

10.3. Šis Līgums var tikt grozīts un papildināts, Līdzējiem vienojoties. Visi grozījumi un papildus vienošanās stājas spēkā pēc to noformēšanas rakstveidā un abpusējas parakstīšanas, tādējādi kļūstot par neatņemamu šī Līguma sastāvdaļu.

10.4. Šis Līgums ir noformēts 2 (divos) eksemplāros, no kuriem viens glabājas pie Pircēja un otrs pie Piegādātāja. Abiem Līguma eksemplāriem ir līdzvērtīgs juridisks spēks.

10.5.Līguma labojumi, grozījumi un papildinājumi ir spēkā tikai tad, ja tie ir noformēti rakstiski un tos ir parakstījušas abi Līgumslēdzēji, tādējādi kļūstot par šī Līguma neatņemamu sastāvdaļu.

11. Pušu adreses un rekvizīti

Pircējs: Piegādātājs:

SIA “LIMBAŽU SILTUMS”

Jaunā iela 2A, Limbaži,

Limbažu novads, LV-4001

Reģ.Nr.40003006715 Reģ. Nr.

AS “SEB BANKA”

Konta Nr. LV62UNLA0013000467757 Konta Nr.

Valdes loceklis

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

/A.Grīviņš/